Z A P I S N I K

Sa sjednice Općinskog vijeća općine Jarmina održane 15. ožujka 2016. godine u 18,30 sati u prostorijama općine Jarmina.

      NAZOČNI:                                                                   ODSUTNI:

1. MARIO  MATIĆ                                             1.  STEVO  CULEJ
2. VLADIMIR  KLARIĆ                                    2.  MARIO  ROŽIĆ                             

3. DRAGUTIN  CULI                                         3.  TATJANA PETROVEČKI               
4. STJEPAN BENČIĆ                                         4.  JOSIP  HANŽEK
5. STJEPAN  DADIĆ                                          5.  MARKO  MLINAR            
6. MARIO  CAFUTA                                        
U odsutnosti predsjednika Općinskog vijeća Maria Rožića, sjednicom je predsjedao 

potpredsjednik Mario  Matić,  pozdravivši nazočne vijećnike, utvrdio da postoji kvorum, a za  sjednicu predlaže :  

D N E V N I     R E D
1. Usvajanje zapisnika sa prethodne sjednice

2. Aktualni sat
2/1 Izvješće o radu Općinskog načelnika za 2015. godinu

2/2 Izvješće o sklapanju Ugovora o privremenom korištenju mobilne jedinice reciklažnog dvorišta
2/3 Odluka o dodjeli nepovratnih sredstava udrugama sa područja Općine Jarmina za 2016. godinu, Izvješće povjerenstva za potpore udrugama
3. Odluka o izvršenju Proračuna Općine Jarmina za 2015. godinu

4. Imenovanje povjerenstva za obilježavanje Dana Općine i raspisivanje Javnog poziva za podnošenje prijedloga za dodjelu priznanja Općine Jarmina u 2016. godini
5. Imenovanje Povjerenstva za popis i provođenje popisa imovine Općine Jarmina

6. Prijedlog Odluke i usvajanju Analize stanja sustava civilne zaštite na području Općine Jarmina u 2015. godini.

7. Prijedlog Odluke o planu financiranja Dobrovoljnog vatrogasnog društva Jarmina u 2016. godini
8. Prijedlog Plana upravljanja imovinom u vlasništvu Općine Jarmina u 2016. godini

9. Razno !

     
Glasovanjem nazočnih vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 02. veljače 2016. godine, uz primjedbu i izmjenu u Točki 8, umjesto opisanog „predsjednik M.Matić“ izvršiti ispravak sa „predsjednik M. Rožić“, te je jednoglasno usvojen.  

Točka 2.

2/0
Načelnik A. Draganić je obrazložio da je zajedno sa D. Culi bio u uredu DUUDI-a na sastanku kod ravnatelja gosp. T. Bobana za zahtjevom u cilju reguliranja imovinsko pravnih odnosa za k.č. u vlasništvu R. Hrvatske, a nalaze se unutar PPU Općine Jarmina, također su od posebnog interesa za općinu Jarmina, a to su: industrijska zona jug, k.č. u ul. J.J.Strossmayera, k.č. za proširenje groblja i k.č. predviđena  i na kojoj su izgrađeni objekti za sportsku namjenu u ul. M.Gupca, kao i k.č. predviđena za reciklažno dvorište. Na sve upite se dobio pozitivan odgovor te da se podnesu elaborati i zahtjevi te će se sukladno namjeni dobivati odobrenje za prijenos u trajno vlasništvo ili na korištenje na rok do 99 godina. Sukladno istom poduzimati će se radnje i mjere prema opisanom.

Nadalje je napomenuo da su poduzimane mjere prema povlačenju sredstava po mjerama EU, te istaknuo da program za izradu Strategije razvoja Općine Jarmina nije prihvaćen (oko 65.000,00 kn) iz razloga jer Predsjednik Općinskog vijeća gosp.Mario Rožić nije potpisao dokumente desetak dana (nije bio dostupan ???), a samim tim došlo je do zakašnjenja prijave po natječaju.

2/1

Načelnik je predložio nazočnim vijećnicima da će umjesto usmenog iznošenja izvješća o radu za 2015. godinu isto dobiti u pisanom obliku do slijedeće sjednice vijeća,što je jednoglasno prihvaćeno.

2/2

Načelnik je obrazložio razlog potpisivanja Ugovora o privremenom korištenju mobilne jedinice reciklažnog otpada,kao zakonsku regulativu, koja će se ovog trenutka plaćati iz proračuna u iznosu od 1.500,00 kn mjesečno, a stjecanjem zakonske regulative pokušati će se trošak prenijeti na korisnike i to kroz povećanje mjesečne naknade. Ugovor je sklopljen sa našim postojećim koncesionarom odvoza komunalnog otpada,“NEVKOŠ“ d.o.o. Vinkovci. Uz kratku raspravu Odluka o sklapanju Ugovora za korištenje mobilne jedinice reciklažnog otpada je jednoglasno usvojena.

2/3

M.Matić – predsjednik povjerenstva obrazložio je da je povjerenstvo provelo natječaj za dodjelu nepovratnih financijskih sredstava udrugama od posebnog interesa za Općinu Jarmina sukladno zakonskoj regulativi, na koji se nisu odazvale pojedine udruge jer nisu izvršile obveze ili u svezi ne donošenja novog Statuta ili ne izvršavanja obveza u svezi planiranja i opravdavanja sredstava dobivenih iz Općinskog proračuna za 2015. godinu. Istaknuo je da se povjerenstvo povodilo sa realnim mogućnostima sredstava iz proračuna kao i realnošću planova udruga, na osnovu čega su predložili Općinskom načelniku za donošenje Odluke prema predloženom. Prema Udrugama koje nisu sudjelovale na ovom natječaju će se otvoriti još jedan natječaj u svibnju mjesecu ukoliko izvrše sve predviđene i propisane mjere.

Načelnik A. Draganić je pohvalio i podržao ovakav transparentan način raspodjele sredstava iz proračuna te u potpunosti prihvatio prijedlog Povjerenstva te donio Odluku prema predloženom.

Nakon kraće rasprave Odluka o dodjeli nepovratnih financijskih sredstava udrugama sa područja Općine Jarmina za 2016. godinu je jednoglasno usvojena.           

Točka 3.

3/1
V. Klarić, predsjednik Odbora za financije je obrazložio prijedlog odluke o izvršenju proračuna za 2015. godinu, na koji Odbor nije imao primjedbi, osim u dijelu slabljenja izvornih prihoda što je uzrok fiskalni propisi koje donosi Vlada RH-a, a koji su nerazvojni prema lokalnoj samoupravi. A.Draganić je posebno i pojedinačno obrazložio pojedine stavke iz Izvršenja proračuna na koje nije bilo primjedbi vijećnika, a S. Bančić je istaknuo da je u 2015. Godini povrat poreza za 2014. godinu naših mještana iznosio oko 950.000,00 kn što je preveliko opterećenje proračuna Općine Jarmina. Odluka o izvršenju Proračuna Općine Jarmina za 2015. godinu je jednoglasno donijeta.    

Točka 4.

4/1
D. Culi je obrazložio prijedlog imenovanja Povjerenstva te se osvrnuo na način rada u proteklim godinama za obilježavanje Dana Općine Jarmina kao i provođenja postupka i odabira kandidata za dodjelu priznanja Općine Jarmina. U Povjerenstvo za obilježavanje dana Općine i provođenje postupka za dodjelu priznanja Općine Jarmina su predloženi i jednoglasno imenovani: A. Draganić- načelnik,  A. Klarić- pročelnica JUO, i članovi: S. Benčić, V. Klarić i D. Culi. 
Točka 5.
5/1

D. Culi je obrazložio prijedlog provođenja i izrade popisa imovine u vlasništvu Općine Jarmina, istaknuvši da je isto predmet primjedbe izvršene revizije kao i zakonska regulativa. U Povjerenstvo za provođenje i izradu popisa imovine Općine Jarmina su predloženi i jednoglasno imenovani: V. Škrlec –zamjenica načelnika, A. Klarić- pročelnica JUO, i članovi: S. Benčić, M. Matić, V.Klarić i D. Culi. 

Točka 6.

6/1

D.Culi je obrazložio prijedlog odluke o planu financiranja DVD Jarmina za 2016. godinu, istaknuvši da je odredba zakona jasna a to je izdvajanje 5% izvornih prihoda iz Proračuna jedinica lokalne samouprave. Odluka o planu financiranja Dobrovoljnog vatrogasnog društva Jarmina je bez rasprave jednoglasno donijeta.  
Točka 7.

7/1
D. Culi je obrazložio prijedlog odluke o planu upravljanja imovinom u vlasništvu Općine Jarmina, istaknuvši da je dobrim dijelom obuhvaćena aktivna imovina Općine Jarmina, stanovi, objekti, građevinsko i poljoprivredno zemljište te opisan način raspolaganja sa istom imovinom. Bez rasprave je jednoglasno donijeta Odluka o donošenju plana upravljanja imovinom u vlasništvu Općine Jarmina za 2016. godinu.  
Točka 8.
8/1
M.Matić – potpredsjednik vijeća je analizirao i obrazložio Izvješće o aktivnostima Općinskog vijeća u 2015. godini te istaknuo da su negativne kritike javnosti o nekakvom „neradu općinara“ a ovaj dokument koji će se objaviti za javnu uporabu upravo demantira takove kritičare, te je vidljivo da je ovo Općinsko vijeće donijelo i donosilo različite Odluke od općeg interesa za sve mještane Jarmine.

Načelnik A. Draganić je pohvalio i zahvalio na popisu aktivnosti,ujedno se kritički osvrnuo na pojedine članove Odbora koji su putpunosti neaktivni, te predložio u narednom periodu da Odbor za Statut, poslovnik i normativnu djelatnost predloži sukladno Poslovniku reizbor članova Odbora koji nisu aktivni. Nakon krače rasprave prijedlog je jednoglasno usvojen kao i Izvješće o radu Općinskog vijeća za 2015. godinu.

                                                                                       Predsjednik Općinskog vijeća:
                                                                                                      Mario  Rožić      
